România a depăşit pragul de 5.000.000 de doze de vaccin anti Covid-19 administrate.
Marţi, 27 aprilie, a fost depăşit pragul de cinci milioane de doze de vaccin anti Covid-19 administrate.
"Peste 5.000.000 de doze administrate în România! În această seară am depășit pragul de 5.000.000 de doze administrate în cadrul campaniei naționale de vaccinare împotriva COVID-19. Până în această seară, în România au fost vaccinate peste 3.158.000 de persoane împotriva COVID-19. Împreună învingem pandemia!", scrie pe pagina oficială a Platformei naționale de informare cu privire la vaccinarea împotriva COVID-19.